पाएं अपने शहर की ताज़ा ख़बरें और फ्री ई-पेपरडाउनलोड करें
गीदम रोड में नाली निर्माण में अड़चन बन रहे 6 दुकानों को नगर निगम और प्रशासन की टीम ने शनिवार को तोड़ दिया। बताया जाता है कि नाली निर्माण के लिए दुकानदार अड़चन पैदा कर रहे थे। इसके बाद लॉकडाउन लग गया तो काम भी बंद हो गया। अब नाली निर्माण को लेकर दोबारा काम शुरू करने के निर्देश प्रशासन ने दे दिए हैं। ऐसे में नाली को सीधा बनाने से पहले इस पर बाधा बन रही दुकानों को तोड़ने की कार्रवाई की गई। दरअसल, गीदम रोड में सड़क को चौड़ा करने के बाद दोनों तरफ नाली बनाई जा रही है, लेकिन बीच में दुकानदार द्वारा अड़चन पैदा किए जाने के चलते इस जगह पर निर्माण रोककर आगे निर्माण बढ़ा दिया गया। अब लॉकडाउन के बीच प्रशासन से निर्माण की अनुमति मिलते ही प्रशासन और नगर निगम की टीम मौके पर पहुंची और अड़चन बन रही दुकानों पर जेसीबी चला दी और कब्जा तोड़ दिया। इस पर एक दुकान संचालक ने खासा विरोध भी किया, लेकिन टीम ने अपना काम किया और चली गई। बाद में दुकानदार ने अपना मलबा उठवाया। नगर निगम आयुक्त प्रेम कुमार पटेल ने बताया कि निर्माण को दोबारा शुरू किया जाना है, जिसके चलते यहां सीधी नाली बनाने में अड़चन बन रही दुकानों पर कार्रवाई की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn